Stesen LRT Sentul

Stesen LRT Sentul adalah stesen LRT bagi Laluan Ampang dan Laluan Sri Petaling yang terletak di Sentul, Kuala Lumpur, Malaysia. Nama stesen ini diambil sempena lokasi stesen yang terletak di pekan Sentul. Stesen ini merupakan stesen pertukaran bagi dua laluan LRT RapidKL, iaitu Laluan Ampang dengan Laluan Sri Petaling. Stesen ini dibuka pada Julai 1998. Ciri-ciri stesen Lokasi Stesen ini terletak di sepanjang Jalan 2/48a. Di sebelah timur stesen adalah Apartment Bandar Baru Sentul. Juga terletak berhampiran stesen adalah kondominium Residensi Sentulmas, kondominium The Capers, gereja Methodist Grace, gereja Pentekosta Malaysia, kuil Sri Maha Muneeswarar, Depoh Kenderaan DBKL Sentul, SMK Methodist (L) Sentul, Sekolah Methodist Wesley Kuala Lumpur (Antarabangsa) dan UTC Sentul. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Ampang dan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat 158 petak parkir kereta dan rak basikal yang boleh memuatkan sehingga 20 basikal. Pintu stesen Stesen LRT Sentul dapat dicapai dengan menggunakan dua pintu masuk dan keluar, iaitu Pintu A dan Pintu B. Perkhidmatan Bas Bas RapidKL laluan T180 berkhidmat di stesen ini. Rujukan